कोलकाता। कोलकाता में एक महिला की जान मुख्यमंत्री के काफिले के वजह से मुश्किल में आ गई है। सीएम ममता बैनर्जी के काफिले के एक्सप्रेस वे से गुजरना था जिसके लिए पुलिस ने आमजन के जिए रास्ता रोक दिया। ट्रैफिक जाम में एक एंबुलेंस फंस गई जिसमें हार्ट अटैक से पीड़ित एक महिला को अस्पताल ले जाया जा रहा था।
क्या है मामला ?
सीएम ममता दीघा से कोलकाता वापस लौट रही थीं। उन्हें एक्सप्रेसवे से गुजरना था, और पीड़िता को नजदीकी अस्पताल ले जाया जा रहा था। तभी ममता बैनर्जी का काफिला वहां से गुजरने की खबर पर पुलिस ने हार्ट अटैक झेल रही महिला को रास्ते में ही रोक दिया जाता है।
पुलिस के सामने गिड़गिड़ाते रहे परिजन
जाम में फंसी महिला की हालत को देखकर परिजन चिंतित थे और एंबुलेंस को जाने देने की मांग पुलिस से करते रहे।परिजन पुलिस से उस महिला की जान की भीख मांगते हैं... लेकिन पुलिस कर्मियों पर इसका कोई असर नहीं होता। 50 साल की मेहेरजां बेगम अस्पताल में गंभीर हालत में भर्ती की गईं। सूत्रों की मानें तो मेहेरजां बेगम को करीब 20 मिनट तक ट्रैफिक जाम में हार्ट अटैक से तड़पना पड़ा। सूत्रों ने यह भी बताया कि कुछ पुलिसकर्मियों ने मेहेरजां की नब्ज देखी और कहा कि, 'इनकी हालत इतनी नाजुक भी नहीं है'।
पुलिस के पास नहीं थी पुख्ता जानकारी कि ममता हवाई यात्रा करेंगी या सड़क यात्रा
पुलिस अधिकारियों को पुख्ता तौर पर यह भी नहीं पता था कि ममता हवाई रास्ते से जाएंगी या सड़क से। इसी बीच आला अधिकारियों में से कुछ मौके पर पहुंचे और पड़ताल कर सिर्फ एंबुलेंस को जाम से निकालकर अस्पताल जाने की परमिशन दी। इस सबके दौरान पीड़िता को लगभग 20 मिनट तक जाम में हार्ट अटैक का दर्द बर्दाश्त करना पड़ा। तत्काल प्रभाव से मेहेरजां को एसएसकेएम अस्पताल पहुंचाया गया जहां डॉक्टरों ने बताया कि पीड़ित महिला को कम्पलीट हार्ट ब्लॉकेज हुआ है। अस्पताल में महिला की हालत स्थिर बनी हुई है।
hin_Deva hin_Deva hin_Deva hin_Deva hin_Deva hin_Deva hin_Deva